CELEX: 32020D0452
Language: el
Date: 2020-03-26 00:00:00
Title: Eκτελεστική απόφαση (ΕΕ) της Επιτροπής2020/452 της 26ης Μαρτίου 2020 για την τροποποίηση της εκτελεστικής απόφασης (ΕΕ) 2019/570 σχετικά με ικανότητες που έχουν δημιουργηθεί για την αντιμετώπιση κινδύνων χαμηλής πιθανότητας με μεγάλο αντίκτυπο [κοινοποιηθείσα υπό τον αριθμό C(2020) 2011] (Κείμενο που παρουσιάζει ενδιαφέρον για τον ΕΟΧ)

27.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 94/1
               
            
         EΚΤΕΛΕΣΤΙΚΗ ΑΠΟΦΑΣΗ (ΕΕ) ΤΗΣ ΕΠΙΤΡΟΠΗΣ2020/452
         της 26ης Μαρτίου 2020
         για την τροποποίηση της εκτελεστικής απόφασης (ΕΕ) 2019/570 σχετικά με ικανότητες που έχουν δημιουργηθεί για την αντιμετώπιση κινδύνων χαμηλής πιθανότητας με μεγάλο αντίκτυπο
         
            
               [κοινοποιηθείσα υπό τον αριθμό C(2020) 2011]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 1313/2013/ΕΕ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί μηχανισμού πολιτικής προστασίας της Ένωσης (1), και ιδίως το άρθρο 32 παράγραφος 1 στοιχείο ηα),
         Εκτιμώντας τα ακόλουθα:
         
                     (1)
                  
                  
                     Με την απόφαση αριθ. 1313/2013/ΕΕ θεσπίζεται το νομικό πλαίσιο των ικανοτήτων rescEU. Οι ικανότητες rescEU είναι ένα απόθεμα ικανοτήτων σε επίπεδο Ένωσης που αποσκοπεί στην παροχή βοήθειας σε εξαιρετικά κρίσιμες καταστάσεις όταν οι συνολικές υφιστάμενες ικανότητες σε εθνικό επίπεδο και εκείνες για τις οποίες έχουν δεσμευθεί τα κράτη μέλη στο πλαίσιο της ευρωπαϊκής δεξαμενής πολιτικής προστασίας δεν είναι σε θέση να διασφαλίσουν αποτελεσματική απόκριση σε φυσικές και ανθρωπογενείς καταστροφές.
                  
               
                     (2)
                  
                  
                     Η εκτελεστική απόφαση (ΕΕ) 2019/570 της Επιτροπής (2) καθορίζει τη σύνθεση του rescEU όσον αφορά τις ικανότητες και τις απαιτήσεις ποιότητας. και ικανότητες ιατρικής ομάδας έκτακτης ανάγκης. Το απόθεμα rescEU μέχρι στιγμής συνίσταται σε ικανότητες εναέριας δασοπυρόσβεσης, ικανότητες ιατρικής εναέριας εκκένωσης, ικανότητες ιατρικής ομάδας έκτακτης ανάγκης και ικανότητες δημιουργίας αποθέματος ιατρικού εξοπλισμού.
                  
               
                     (3)
                  
                  
                     Το άρθρο 21 παράγραφος 4 της απόφασης αριθ. 1313/2013/ΕΕ προβλέπει τη δυνατότητα δημιουργίας ικανοτήτων rescEU για τη διαχείριση χαμηλής πιθανότητας κινδύνων με μεγάλο αντίκτυπο. Για τη δημιουργία των ικανοτήτων αυτών, θα πρέπει να οριστούν στην παρούσα απόφαση οι κατηγορίες χαμηλής πιθανότητας κινδύνων με μεγάλο αντίκτυπο, λαμβανομένων υπόψη των πιθανών σεναρίων για τους εν λόγω κινδύνους.
                  
               
                     (4)
                  
                  
                     Οι ικανότητες rescEU που δημιουργούνται για την αντιμετώπιση χαμηλής πιθανότητας κινδύνων με μεγάλο αντίκτυπο θα πρέπει να χρηματοδοτούνται εξ ολοκλήρου από την Ένωση λόγω της ιδιαίτερα εξειδικευμένης φύσης τους, του υψηλού κόστους και ανεπάρκειας σε ενωσιακό επίπεδο. Σύμφωνα με το άρθρο 21 παράγραφος 4 και το άρθρο 23 παράγραφος 4β της απόφασης αριθ. 1313/2013/ΕΕ, για τις ικανότητες αυτές, η χρηματοδοτική συνδρομή της Ένωσης θα πρέπει να καλύπτει όλες τις δαπάνες που είναι αναγκαίες για τη διασφάλιση της διαθεσιμότητας και δυνατότητας ανάπτυξης, καθώς και τις επιχειρησιακές δαπάνες όταν οι εν λόγω ικανότητες αναπτύσσονται στο πλαίσιο του μηχανισμού της Ένωσης.
                  
               
                     (5)
                  
                  
                     Κατά τον ορισμό μιας ικανότητας ως rescEU μέσω εκτελεστικών πράξεων, η Επιτροπή θα πρέπει να αξιολογεί κατά πόσον η δεδομένη ικανότητα πρέπει να θεωρηθεί ότι αποκρίνεται σε χαμηλής πιθανότητας κινδύνους με μεγάλο αντίκτυπο.
                  
               
                     (6)
                  
                  
                     Η διαδικασία ταυτοποίησης ικανοτήτων που δημιουργήθηκαν για την αντιμετώπιση χαμηλής πιθανότητας κινδύνων με μεγάλο αντίκτυπο πρέπει να βασίζεται στη στρατηγική τους σημασία, να διενεργείται με διαφανή τρόπο και σε στενή συνεργασία με τα κράτη μέλη.
                  
               
                     (7)
                  
                  
                     Για τη διαχείριση χαμηλής πιθανότητας κινδύνων με μεγάλο αντίκτυπο όπως, μεταξύ άλλων, μεγάλης κλίμακας βιολογική επίθεση ή επιδημία με μεγάλο αριθμό ασθενών που έχουν προσβληθεί από άκρως λοιμώδη νόσο, θα πρέπει να χρησιμοποιούνται ικανότητες ιατρικής εκκένωσης για ασθενείς που νοσούν από άκρως λοιμώδη νόσο («Medevac HID»). ικανότητες ιατρικής εναέριας εκκένωσης θυμάτων καταστροφών και ικανότητες ιατρικής ομάδας έκτακτης ανάγκης τύπου 3 (‘EMT-3’). Οι ικανότητες δημιουργίας αποθεμάτων ιατρικού εξοπλισμού θα πρέπει επίσης να χρησιμοποιούνται για την αντιμετώπιση παρατεταμένων σοβαρών διασυνοριακών απειλών κατά της υγείας, οι οποίες έχουν τη δυνατότητα να διαταράξουν την παροχή κοινωνικών, περιβαλλοντικών, οικονομικών υπηρεσιών και υπηρεσιών δημόσιας υγείας λόγω της κλίμακας και της πολυπλοκότητάς τους.
                  
               
                     (8)
                  
                  
                     Υπό το πρίσμα της κατάστασης έκτακτης ανάγκης λόγω της νόσου COVID 19, δεδομένου ότι είναι αναγκαία η ταχεία δημιουργία ενός κοινού ευρωπαϊκού αποθέματος που θα μπορεί να στηρίξει την προσπάθεια αντιμετώπισης εκ μέρους των κρατών μελών, θα πρέπει να εφαρμοστεί η αναδρομική ισχύς για τις ικανότητες δημιουργίας αποθεμάτων ιατρικού εξοπλισμού στο πλαίσιο του rescEU από την ημερομηνία του χαρακτηρισμού τους ως ικανοτήτων rescEU με την εκτελεστική απόφαση (ΕΕ) 2020/414 της Επιτροπής (3).
                  
               
                     (9)
                  
                  
                     Συνεπώς, η εκτελεστική απόφαση (ΕΕ) 2019/570 θα πρέπει να τροποποιηθεί.
                  
               
                     (10)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 33 παράγραφος 1 της απόφασης αριθ. 1313/2013/ΕΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/570 τροποποιείται ως εξής:
            
                        1)
                     
                     
                        το άρθρο 1 τροποποιείται ως εξής:
                        
                                    α)
                                 
                                 
                                    το στοιχείο ε) αντικαθίσταται από το ακόλουθο κείμενο:
                                    
                                                «ε)
                                             
                                             
                                                συνολικές εκτιμώμενες δαπάνες για τη δημιουργία αποθέματος ιατρικού εξοπλισμού στο πλαίσιο των ικανοτήτων rescEU·»
                                             
                                          
                              
                                    β)
                                 
                                 
                                    Προστίθενται τα ακόλουθα στοιχεία στ) και ζ):
                                    
                                                «στ)
                                             
                                             
                                                τις κατηγορίες χαμηλής πιθανότητας κινδύνων με μεγάλο αντίκτυπο·
                                             
                                          
                                                ζ)
                                             
                                             
                                                τις ικανότητες rescEU που δημιουργήθηκαν για τη διαχείριση χαμηλής πιθανότητας κινδύνων με μεγάλο αντίκτυπο.»
                                             
                                          
                              
                  
                        2)
                     
                     
                        Παρεμβάλλονται τα ακόλουθα άρθρα:
                        
                           «Άρθρο 3δ
                           Κατηγορίες χαμηλής πιθανότητας κινδύνων με μεγάλο αντίκτυπο
                           Για τους σκοπούς της δημιουργίας ικανοτήτων rescEU αναγκαίων για την αντιμετώπιση χαμηλής πιθανότητας κινδύνων με μεγάλο αντίκτυπο, η Επιτροπή λαμβάνει υπόψη τα ακόλουθα:
                           
                                       α)
                                    
                                    
                                       τη μη προβλεψιμότητα ή τον εξαιρετικό χαρακτήρα μιας καταστροφής·
                                    
                                 
                                       β)
                                    
                                    
                                       το εύρος της καταστροφής, μεταξύ άλλων τις μαζικές απώλειες, τους μαζικούς θανάτους και τις μαζικές μετακινήσεις·
                                    
                                 
                                       γ)
                                    
                                    
                                       την παρατεταμένη διάρκεια μιας καταστροφής·
                                    
                                 
                                       δ)
                                    
                                    
                                       τον βαθμό πολυπλοκότητας μιας καταστροφής·
                                    
                                 
                                       ε)
                                    
                                    
                                       τον δυνητικό κίνδυνο σοβαρής διαταραχής στη λειτουργία της εθνικής κυβέρνησης, συμπεριλαμβανομένης της παροχής κοινωνικών, περιβαλλοντικών, οικονομικών υπηρεσιών και υπηρεσιών δημόσιας υγείας ή της διατάραξης υποδομών ζωτικής σημασίας που αναφέρονται στο άρθρο 2 στοιχείο α) της οδηγίας 2008/114/ΕΚ του Συμβουλίου (*1)
                                       
                                    
                                 
                                       στ)
                                    
                                    
                                       τη γεωγραφική εμβέλεια, συμπεριλαμβανομένης της πιθανότητας διασποράς των επιπτώσεων πέραν των συνόρων·
                                    
                                 
                                       ζ)
                                    
                                    
                                       άλλους παράγοντες, όπως την πλήρη ενεργοποίηση των ολοκληρωμένων ρυθμίσεων πολιτικής αντιμετώπισης κρίσεων (IPCR) του Συμβουλίου, ή την επίκληση της ρήτρας αλληλεγγύης σύμφωνα με το άρθρο 222 της Συνθήκης για τη λειτουργία της Ευρωπαϊκής Ένωσης.
                                    
                                 
                        
                           Άρθρο 3ε
                           Ικανότητες rescEU που δημιουργούνται για τη διαχείριση χαμηλής πιθανότητας κινδύνων με μεγάλο αντίκτυπο
                           
                              1.   Δημιουργούνται ικανότητες για συμβάντα που χαρακτηρίζονται από δύο τουλάχιστον από τις κατηγορίες, όπως αυτές αναφέρονται στο άρθρο 3δ, με σκοπό την αντιμετώπιση χαμηλής πιθανότητας κινδύνων με μεγάλο αντίκτυπο.
                           
                           
                              2.   Για κάθε καθορισμένη ικανότητα rescEU δυνάμει του άρθρου 2 παράγραφος 2, η Επιτροπή εξετάζει εάν μπορεί να δημιουργηθεί η ικανότητα για την αντιμετώπιση χαμηλής πιθανότητας κινδύνων με μεγάλο αντίκτυπο.
                           
                           
                              3.   Δημιουργούνται ικανότητες rescEU που αναφέρονται στα στοιχεία γ), δ), ε) και στ) του άρθρου 2 παράγραφ»ος 2 με σκοπό τη διαχείριση χαμηλής πιθανότητας κινδύνων με μεγάλο αντίκτυπο. Η χρηματοδοτική συνδρομή της Ένωσης καλύπτει όλες τις αναγκαίες δαπάνες προκειμένου να διασφαλιστεί η διαθεσιμότητα και δυνατότητα ανάπτυξής τους, σύμφωνα με το άρθρο 21 παράγραφος 4 της απόφασης αριθ. 1313/2013/ΕΕ.
                           
                           
                              4.   Όταν οι ικανότητες rescEU που αναφέρονται στα στοιχεία γ), δ), ε) και στ) του άρθρου 2 παράγραφος 2 αναπτύσσονται δυνάμει του Μηχανισμού της Ένωσης, η χρηματοδοτική συνδρομή της Ένωσης καλύπτει το 100% των επιχειρησιακών δαπανών, σύμφωνα με το άρθρο 23 παράγραφος 4β της απόφασης αριθ. 1313/2013/ΕΕ.
                           
                        
                        
                           (*1)  Οδηγία 2008/114/ΕΚ του Συμβουλίου, της 8ης Δεκεμβρίου 2008 , σχετικά με τον προσδιορισμό και τον χαρακτηρισμό των ευρωπαϊκών υποδομών ζωτικής σημασίας, και σχετικά με την αξιολόγηση της ανάγκης βελτίωσης της προστασίας τους (ΕΕ L 345 της 23.12.2008, σ. 75)»"
                        
                     
                  
         
            Άρθρο 2
            Αποδέκτες
            Η παρούσα απόφαση απευθύνεται στα κράτη μέλη.
            Εφαρμόζεται από την 19η Μαρτίου 2020.
         
         
            Βρυξέλλες, 26 Μαρτίου 2020.
            
               
                  Για την Επιτροπή
               
               Janez LENARČIČ
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 924.
         
            (2)  Εκτελεστική απόφαση (ΕΕ) 2019/570 της Επιτροπής, της 8ης Απριλίου 2019, για τη θέσπιση κανόνων εφαρμογής της απόφασης 1313/2013/ΕΕ του Ευρωπαϊκού Κοινοβουλίου και του Συμβουλίου σχετικά με τις ικανότητες rescEU και για την τροποποίηση της εκτελεστικής απόφασης 2014/762/ΕΕ της Επιτροπής (ΕΕ L 99 της 10.4.2019, σ. 41).
         
            (3)  Εκτελεστική απόφαση (ΕΕ) 2020/414 της Επιτροπής, της 19ης Μαρτίου 2020, για την τροποποίηση της εκτελεστικής απόφασης (ΕΕ) 2019/570 όσον αφορά τις ικανότητες στον τομέα των ιατρικών αποθεμάτων rescEU (ΕΕ L 82I της 19.3.2020, σ. 1).